ddrg/super_eurlex huggingface dataset:
Meddelelse fra Norge vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter

(Meddelelse om opfordring til at ansøge om oliekoncessioner på den norske kontinentalsokkel - 18. tilladelsesrunde)

(2004/C 38/05)

Det norske olie- og energiministerium, Olje- og Energidepartementet, giver hermed meddelelse om en opfordring til at ansøge om oliekoncessioner på den norske kontinentalsokkel i overensstemmelse med Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter, artikel 3, stk. 2, litra a).

Ansøgninger om oliekoncessioner skal indgives til

Olje- og Energidepartementet Postboks 8148, Dep. N - 0033 Oslo

senest den 15. marts 2004 kl. 12.00 eller senest 90 dage efter offentliggørelsen af denne meddelelse i Den Europæiske Unions Tidende, hvis denne dato ligger senere.

Tildelingen af oliekoncessioner i forbindelse med 18. tilladelsesrunde på den norske kontinentalsokkel skal efter planen finde sted i andet kvartal af 2004.

Yderligere oplysninger kan fås ved henvendelse til Olje- og Energidepartementet, tlf. (47) 22 24 63 33.
Meddelelse fra Norge vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter

(Meddelelse om opfordring til at ansøge om oliekoncessioner på den norske kontinentalsokkel - Tildeling i forhåndsdefinerede områder 2003)

(2003/C 155/05)

Det norske olie- og energiministerium, Olje- og Energidepartementet, giver hermed meddelelse om en opfordring til at ansøge om oliekoncessioner på den norske kontinentalsokkel i overensstemmelse med Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter, artikel 3, stk. 2, litra a).

Ansøgninger om oliekoncessioner skal indgives til

Olje- og Energidepartementet Postboks 8148, Dep. N - 0033 Oslo

senest den 1. oktober 2003 kl. 12.00 eller senest 90 dage efter offentliggørelsen af denne meddelelse i Den Europæiske Unions Tidende, hvis denne dato ligger senere.

Tildelingen af oliekoncessioner i forbindelse med tildeling i forhåndsdefinerede områder 2003 på den norske kontinentalsokkel skal efter planen finde sted i fjerde kvartal af 2003.

Yderligere oplysninger kan fås ved henvendelse til Olje- og Energidepartementet, tlf. (47) 22 24 63 33.
Fri- og helligdage i 2003: EØS/EFTA-Staterne og EØS-organerne



EF-Tidende nr. C 301 af 05/12/2002 s. 0007 - 0008



Días festivos en 2003: Estados miembros del EEE, de la AELC e instituciones del EEE Fri- og helligdage i 2003: EØS/EFTA-Staterne og EØS-organerne Feiertage im Jahr 2003: EWR-/EFTA-Staaten und EWR-Organe Αργίες του έτους 2003: Κράτη μέλη ΕΟΧ/ΕΖΕΣ και δωμικά όργανα ΕΟΧ Public holidays in 2003: EEA EFTA States and EEA institutions Jours fériés pour l'année 2003: États de l'EEE, du l'AELE et institutions de l'EEE Giorni festivi nel 2003: Stati del SEE, dell'EFTA e delle istituzioni del SEE Feestdagen in 2003: Staten van de EER, van de EVA en EER-organen Dias feriados em 2003: Estados membros do EEE, da EFTA e dos instituições do EEE Yleiset vapaapäivät vuonna 2003 ETA- ja EFTA-jäsenvaltioissa sekä ETA:n toimielimissä Helgdagar 2003: EES-/Efta-staterna och EES organen (2002/C 301/06) >TABELPOSITION>
Godkendelse af statsstøtte i henhold til artikel 59, stk. 2, artikel 61 og 63 i EØS-aftalen og artikel 1, stk. 3, i protokol 3 til aftalen om oprettelse af en tilsynsmyndighed og en domstol — EFTA-Tilsynsmyndighedens beslutning om ikke at gøre indsigelse



EF-Tidende nr. C 065 af 14/03/2002 s. 0014 - 0014



Godkendelse af statsstøtte i henhold til artikel 59, stk. 2, artikel 61 og 63 i EØS-aftalen og artikel 1, stk. 3, i protokol 3 til aftalen om oprettelse af en tilsynsmyndighed og en domstol EFTA-Tilsynsmyndighedens beslutning om ikke at gøre indsigelse (2002/C 65/10) En kopi af beslutningen på det autentiske sprog kan fås ved henvendelse til: EFTA-Tilsynsmyndigheden Direktoratet for Konkurrence og Statsstøtte Rue de Trèves/Trierstraat 74 B - 1040 Bruxelles/Brussel Godkendelsesdato: 19. december 2001 EFTA-stat: Norge Sag nr.: SAM 030.00.007 Emne: Kompensation for søtransportservice i henhold til "Hurtigruten Agreement" Formål: At yde søtransportservice i offentlighedens interesse Sektor: Søtransport Retsgrundlag: Aftale mellem transport- og kommunikationsministeriet og to søfartsvirksomheder ("Hurtigruten Agreement"), finansloven (kapitel 1330, konto 70) Støtteform: Tilskud Støttebeløb/støtteintensitet: 170 mio. NOK om året udtrykt i 1999-priser (ca. 21 mio. EUR) Varighed: 1. januar 2002 til 31. december 2004
Godkendelse af statsstøtte i henhold til EØS-aftalens artikel 59, stk. 2, artikel 61 og 63 samt artikel 1, stk. 3, i protokol 3 til tilsyns- og domstolsaftalen (EFTA-Tilsynsmyndighedens beslutning om ikke at gøre indsigelse)



EF-Tidende nr. C 335 af 29/11/2001 s. 0023 - 0023



Godkendelse af statsstøtte i henhold til EØS-aftalens artikel 59, stk. 2, artikel 61 og 63 samt artikel 1, stk. 3, i protokol 3 til tilsyns- og domstolsaftalen (EFTA-Tilsynsmyndighedens beslutning om ikke at gøre indsigelse) (2001/C 335/11) Et eksemplar af denne beslutning kan fås på det autentiske sprog ved henvendelse til: EFTA-Tilsynsmyndigheden Direktoratet for Konkurrence og Statsstøtte Rue de Trèves/Trierstraat 74 B - 1040 Bruxelles/Brussel. Godkendelsesdato: 19.9.2001 EFTA-stat: Norge Sag nr.: SAM 030.01.005 Emne: Kompensation til Widerøes Flyveselskap ASA til midlertidig drift af flyforbindelse mellem Oslo og Fagernes Formål: Opretholdelse af flyforbindelse i offentlighedens interesse Sektor: Transport (civil luftfart) Retsgrundlag: Aftale mellem transport- og kommunikationsministeriet og flyselskabet; statsbudgettet Budget: 3430200 NOK (ca. 429000 EUR) For for støtte: Tilskud Varighed: 1.10.2001-31.3.2002
Liste over naturligt mineralvand, der anerkendes af Island



EF-Tidende nr. C 368 af 21/12/2000 s. 0017 - 0017



Liste over naturligt mineralvand, der anerkendes af Island (2000/C 368/22) I overensstemmelse med artikel 1 i Rådets direktiv 80/777/EØF af 15. juli 1980 om indbyrdes tilnærmelse af medlemsstaternes lovgivning om udvinding og markedsføring af naturligt mineralvand(1), der er medtaget i EØS-aftalen, bilag II, kapitel XII, punkt 26, har Island tilsendt EFTA-staternes stående udvalg listen over naturligt mineralvand, der er anerkendt som sådan med henblik på offentliggørelse i EØS-afsnittet i samt EØS-tillægget til De Europæiske Fællesskabers Tidende. Listen er som følger: >TABELPOSITION> (1) EFT L 229 af 30.8.1980, s. 1.
Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol nr. 3 til aftalen om oprettelse af en tilsynsmyndighed og en domstol - EFTA-Tilsynsmyndighedens beslutning om ikke at gøre indsigelse



EF-Tidende nr. C 223 af 05/08/1999 s. 0008



Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol nr. 3 til aftalen om oprettelse af en tilsynsmyndighed og en domstol EFTA-Tilsynsmyndighedens beslutning om ikke at gøre indsigelse (1999/C 223/10) Dato for vedtagelse af beslutningen: 12. maj 1999 EFTA-stat: Norge Sag nr.: 98-014 Støtteordning: Anmeldelse af ny støtteordning (låneordning); Statens Miljøfond Formål: At støtte projekter, som går videre end obligatoriske miljøstandarder Retsgrundlag: Statsbudgettet for 1998, kongelig resolution af 22. maj 1998, lov om Statens nærings- og distriktsudviklingsfond af 3. juli 1992, nr. 97 Rammebeløb: Lånerammen for 1998 er 250 mio. NKR (28,5 mio. EUR) Støttebeløb/støtteintensitet: Op til 30 % brutto med yderligere 10 % brutto for små og mellemstore virksomheder (SMV) Varighed: Individuel tildeling af støtte af ubestemt varighed, men fastsættes af Stortinget hvert år i forbindelse med behandlingen af statsbudgettet
Tærskelværdierne i forbindelse med offentlige indkøb gældende fra 1. januar 1998 til 31. december 1999 (98/C 38/07)

De tærskelværdier, der pr. 1. januar 1998 gælder i forbindelse med offentlige indkøbsaftaler i henhold til den retsakt, der er omhandlet i bilag XVI, punkt 3, til EØS-aftalen, men dog ikke for de ordregivende myndigheder, der er anført i tillæg 2 til bilaget, samt i forbindelse med offentlige tjenesteydelsesaftaler i henhold til den retsakt, der er omhandlet i bilagets punkt 5b, er som følger:

>TABELPOSITION>

I henhold til artikel 5, stk. 1, litra a), andet led, i den retsakt, der er omhandlet i bilag XVI, punkt 3, til EØS-aftalen, sammenholdt med tilpasningerne i bilagets punkt 3, litra c), og 3, litra g), er de pågældende tærskelværdier i EØS for de ordregivende myndigheder, der er anført i tillæg 2 til bilaget, pr. 1. januar 1998 i forbindelse med offentlige indkøbsaftaler som følger:

>TABELPOSITION>

De gældende tærskelværdier pr. 1. januar 1998 i forbindelse med indkøbs- og tjenesteydelsesaftaler i henhold til den retsakt, der er omhandlet i bilag XVI, punkt 4, til EØS-aftalen, er som følger:

>TABELPOSITION>

De gældende tærskelværdier pr. 1. januar 1998 i forbindelse med offentlige bygge- og anlægskontrakter i henhold til den retsakt, der er omhandlet i bilag XVI, punkt 2, til EØS-aftalen og bygge- og anlægskontrakter i henhold til den retsakt, der er omhandlet i bilagets punkt 4, er som følger:

>TABELPOSITION>
EFTA-TILSYNSMYNDIGHEDENS BESLUTNING Nr. 220/96/KOL af 4. december 1996 om ændring af beslutning nr. 71/94/KOL om Norges status med hensyn til infektiøs hæmatopoietisk nekrose og viral hæmoragisk virusseptikæmi

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),

under henvisning til den i kapitel I, punkt 5, i bilag I til aftalen om Det Europæiske Økonomiske Samarbejdsområde omhandlede retsakt om dyresundhedsmæssige betingelser for afsætning af akvakulturdyr og -produkter (Rådets direktiv 91/67/EØF), særlig artikel 5,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra e), og

ud fra følgende betragtninger:

Norge blev ved EFTA-Tilsynsmyndighedens beslutning nr. 71/94/KOL (1) anerkendt som godkendt kontinentalzone og godkendt kystzone for fisk med hensyn til infektiøs hæmatopoietisk nekrose (IHN) og hæmoragisk virusseptikæmi (VHS);

Norge indførte den 18. marts 1996 en stødpudezone langs den russiske grænse med hensyn til IHN og VHS;

Norge har anmodet om at få ændret beslutning nr. 71/94/KOL, så der tages hensyn til stødpudezonen langs den russiske grænse;

for så vidt angår IHN og VHS bør Norges status som godkendt kontinental- og kystzone derfor begrænses til Norge med undtagelse af stødpudezonen;

de i denne beslutning fastsatte foranstaltninger er i overensstemmelse med udtalelse fra EFTA-Veterinærudvalget, der bistår EFTA-Tilsynsmyndigheden -

VEDTAGET FØLGENDE BESLUTNING:

1. Punkt 1 i beslutning nr. 71/94/KOL om Norges status med hensyn til infektiøs hæmatopoietisk nekrose og viral hæmoragisk virusseptikæmi erstattes af følgende:

»1. Norge, med undtagelse af den norske del af afvandingsområderne Grense Jakobselv og Pasvikelv og elvene mellem disse og det tilliggende kystområde, anerkendes som godkendt kontinentalzone og godkendt kystzone for fisk med hensyn til infektiøs hæmatopoietisk nekrose og hæmoragisk virusseptikæmi.«

2. Denne beslutning træder i kraft den 9. december 1996.

3. Denne beslutning er rettet til EFTA-staterne.

4. Kun den engelske udgave af denne beslutning er autentisk.

Udfærdiget i Bruxelles, den 4. december 1996.

På EFTA-Tilsynsmyndighedens vegne

Björn FRIÐFINNSSON

Medlem af Kollegiet

(1) EFT nr. L 247 af 22. 9. 1994, s. 45.
Meddelelse fra EFTA-Tilsynsmyndigheden i henhold til artikel 4, stk. 1, litra a), i den akt, der henvises til i punkt 64a i bilag XIII til EØS-aftalen (Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet) Forpligtelse til offentlig tjeneste for så vidt angår ruteflyvning i Norge (96/C 28/03)

1. I henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Norge besluttet indføre forpligtelser til offentlig tjeneste for ruteflyvning fra den 1. august 1996 på følgende rute:

- Værø (heliport)-Bodø.

2. Forpligtelserne omfatter følgende:

- Minimalt antal flyvninger:

- 1. februar til 31. oktober: to daglige flyvninger tur-retur mandag til fredag, én om lørdagen og én om søndagen.

- 1. november til 31. januar: én daglig flyvning tur-retur.

- Fartplan:

- På dage, hvor der kræves to flyvninger tur-retur, skal rejsende fra Værø kunne være i Bodø inden middag og vende tilbage samme eftermiddag eller aften.

- Helikopterkategori:

- På ruterne skal anvendes helikoptere med mindst 15 sæder, og luftfartsselskaber skal informeres om, at der ved beflyvning af Værø heliport gælder VFR-daglysbestemmelser.

- Billetpriser:

- Basisprisen på enkeltbilletter må i 1996 ikke overstige 650 nkr. I hvert af de efterfølgende år justeres priserne den 1. august med højst stigningen i forbrugerprisindekset for de tolv måneder, der ender den 15. juni samme år, således som det offentliggøres af Norges centrale statistiske kontor.

- Luftfartsselskabet skal indgå i den interlineaftale vedrørende indenrigsflyvninger, der er gældende på det pågældende tidspunkt.

- Andre rabatordninger tilbydes ifølge almindelig praksis.

3. Adgang til ruten

Adgangen til ruten Værø-Bodø står uden restriktioner åben for alle EØS-luftfartsselskaber (1), idet Norge ikke anvender artikel 3, stk. 2, i Rådets forordning (EØF) nr. 2408/92 på denne rute.

4. Yderligere oplysninger fås ved henvendelse til Transport- og Kommunikationsministeriet, postboks 8010 Dep., N-0030 Oslo, (tlf. + 47 22 24 90 90; fax + 47 22 24 95 72; telex 21439 sdep n).

(1) Ved »EØS-luftfartsselskab« menes et EF-luftfartsselskab eller et luftfartsselskab med en gyldig licens, der er udstedt af et EFTA-land, som har undertegnet EØS-aftalen, jf. den akt, der henvises til i punkt 64a i bilag XIII i EØS-aftalen (Rådets forordning (EØF) nr. 2407/92 om udstedelse af licenser til luftfartsselskaber).
EFTA-TILSYNSMYNDIGHEDENS AFGØRELSE Nr. 62/95/KOL af 9. juni 1995 om forlængelse af gyldighedsperioden for rammebestemmelserne for støtte til kunstfiberindustrien om femte ændring af de proceduremæssige og materielle regler for statsstøtte

EFTA-TILSYNSMYNDIGHEDEN HAR -

besluttet af forlænge gyldighedsperioden for rammebestemmelserne for støtte til kunstfiberindustrien til 31. marts 1996. Som følge heraf ændres de proceduremæssige og materielle regler, for statsstøtte (1), som blev vedtaget 19. januar 1994 (2), senest ændret 19. oktober 1994 (3), som følger:

punkt 22.4, stk. 1, i statsstøttereglerne affattes således:

»Ovennævnte regler finder anvendelse indtil 31. marts 1995, medmindre EFTA-Tilsynsmyndigheden beslutter andet.«

Udfærdiget i Bruxelles, den 9. juni 1995.

På EFTA-Tilsynsmyndighedens vegne

Björn FRIÐFINNSSON

Fungerende Formand

(1) Herefter benævnt »statsstøttereglerne«.

(2) EFT nr. L 231 af 3. 9. 1994, s. 1.

(3) EFT nr. L 383 af 31. 12. 1994.
Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol 3 til aftalen mellem EFTA-staterne om oprettelse af en tilsynsmyndighed og en domstol EFTA-Tilsynsmyndighedens beslutning om ikke at gøre indsigelse



EF-Tidende nr. C 347 af 08/12/1994 s. 0012 - 0012



Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol 3 til aftalen mellem EFTA-staterne om oprettelse af en tilsynsmyndighed og en domstol EFTA-Tilsynsmyndighedens beslutning om ikke at gøre indsigelse (94/C 347/10) Vedtagelsesdato: 28. 9. 1994 EFTA-medlemsstat: Norge Sag nr.: 94-011 Titel: Ændring af regionalstøtteordninger - Omstrukturering af traditionelle samiske aktiviteter Formål: Regionalstøtte til kommunerne Karasjok, Kautokeino, Porsanger og Tana i Finnmark Retsgrundlag: - Lov nr. 97 af 3. juli 1992 - Cirkulære H-2/93 om regionalstøtte til virksomheder, som administreres af SND og de regionale myndigheder - Kongelig anordning af 10. december om bestemmelser om afgrænsning af målområder for regionaludvikling Rammebeløb: Skøn for 1995: 30 mio. nkr. Varighed: Indtil 31. december 1998 Vedtagelsesdato: 13. 10. 1994 EFTA-medlemsstat: Østrig Sag nr.: 94-034 Titel: Støtteordning for traditionelle kroer i Niederösterreich Formål: Investeringsstøtte til små restauranter Retsgrundlag: Niederösterreichische Wirtshaus-Förderungsaktion Rammebeløb: 3 mio. ösch. om året Støtteintensitet: Op til 13,6 % brutto kombineret med andre ordninger Varighed: 31. december 1999 Vedtagelsesdato: 19. 10. 1994 EFTA-medlemsstat: Finland Sag nr.: 94-035 Titel: Tilskud og lån på fordelagtige vilkår til industriel F& U Formål: Fremme af forskning og udvikling for at udvikle internationalt konkurrencedygtige produkter, produktionsprocesser og tjenesteydelser Retsgrundlag: Statsrådets beslutning om tilskud og lån til F& U (Valtioneuvoston päätös teknologiseen tutkimukseen ja kehitykseen myönnettävien avustusten ja lainojen yleisista ehdoista) Støtteintensitet: Industriel grundforskning: 50 % Anvendt forskning og udvikling: 25 % Varighed: Ikke tidsbegrænset Betingelser: - Udførlig årlig rapport - Indberetning af individuelle tilfælde, der overstiger 20 mio. ECU (30 mio. ECU for EUREKA-projekter, hvoraf 4 mio. ECU stilles til rådighed af de nationale myndigheder)
EFTA-TILSYNSMYNDIGHEDENS AFGØRELSE Nr. 99/94/KOL af 31. august 1994 om tredje ændring af de proceduremæssige og materielle regler for statsstøtte (forlængelse af gyldighedsperioden for rammebestemmelserne for støtte til kunstfiberindustrien)

EFTA-TILSYNSMYNDIGHEDEN

har besluttet at forlænge gyldighedsperioden for rammebestemmelserne for støtte til kunstfiberindustrien til 30. juni 1995. Som følge heraf ændres de proceduremæssige og materielle regler for statsstøtte (1), som blev vedtaget 19. januar 1994 (2), og senest er ændret 20. juli 1994 (3), som følger:

punkt 22.4, stk. 1, i statsstøttereglerne affattes således:

»Ovennævnte regler finder anvendelse indtil 30. juni 1995, medmindre EFTA-Tilsynsmyndigheden beslutter andet.«

Udfærdiget i Bruxelles, den 31. august 1994.

På EFTA-Tilsynsmyndighedens vegne

Knut ALMESTAD

Formand

(1) Herefter benævnt »statsstøttereglerne«.

(2) EFT nr. L 231 af 3. 9. 1994, s. 1.

(3) EFT nr. L 240 af 15. 9. 1994, s. 33.
5)

Alle fordringshavere, der ikke har en forkyndelsesadresse i Liechtenstein, har en frist på 8 uger til over for retten at udpege en repræsentant (som kan være enhver fysisk eller juridisk person eller personselskab med forkyndelsesadresse i Liechtenstein, der får fuldmagt til at modtage forkyndelse af dokumenter). Opmærksomheden henledes på, at i mangel af rettidig udpegelse af en sådan repræsentant vil ethvert dokument uden forkyndelsesforsøg blive deponeret i retten (§ 12, 9 og 25 i Zustellgesetz).
1.

Er det en betingelse for at kunne falde ind under personkredsen i Europa-Parlamentets og Rådets forordning (EF) nr. 883/2004 af 29. april 2004 (EUT 2004, L 166, s. 1), som er indarbejdet i EØS-aftalen ved Det Blandede EØS-Udvalgs afgørelse af 1. juli 2011 (LGBl. 2012 nr. 202), at en statsborger i en medlemsstat, der er omfattet af lovgivningen i en eller flere medlemsstater som omhandlet i forordningens artikel 2, stk. 1, har bopæl i en af medlemsstaterne? I bekræftende fald: Kan en aftale, der er indgået af EU eller en EØS-medlemsstat med et tredjeland, hvorved forordningens anvendelsesområde blev udvidet til at omfatte tredjelandet, ændre svaret på dette spørgsmål?
1.

Skal betragtning 27 i præamblen til direktiv 2004/38/EF forstås således, at udvisningen af en EU-borger eller EØS-statsborger ved en afgørelse om permanent indrejseforbud er i strid med direktiv 2004/38/EF, selv om den pågældende i henhold til artikel 32, stk. 1, har mulighed for at indgive en ansøgning om ophævelse af indrejseforbuddet?
1.

Skal artikel 2 i direktiv 2003/88/EF fortolkes således, at den tid, en arbejdstager i sin arbejdsgivers tjeneste og på dennes foranledning bruger på at rejse til et arbejdssted, som ikke er arbejdstagerens sædvanlige arbejdssted, er arbejdstid, når den falder uden for den normale daglige arbejdstid?
1.

Er der i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger alene fastsat en minimumsramme, som skal overholdes for at undgå konkurrenceforvridning, eller er forordningens regler obligatoriske, for så vidt som de ligeledes påvirker og begrænser ydelsesforpligtelser, der skal opfyldes i hele verden inden for rammerne af forsikringsaftalen? Finder Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger anvendelse på sociale sikringsordninger, hvorefter arbejdstagerne blot er forpligtet til at dokumentere, at de har en tilstrækkelig sygeforsikring, idet de i overensstemmelse med den almindelige aftalefrihed har adgang til at vælge mellem flere forskellige private forsikringsselskaber, og der kun kræves dokumentation for, at de har indgået en relevant forsikringsaftale?
DA Den Europæiske Unions Tidende C 341/5

Anmodning om en rådgivende udtalelse fra EFTA-Domstolen indgivet af Hæstiréttur Íslands den 12. juni 2017 i sagen Merck Sharp & Dohme Corp. mod den islandske patentmyndighed (Einkaleyfastofan)

(Sag E-5/17)

(2017/C 341/06)

Hæstiréttur Íslands (Islands højesteret) har ved skrivelse af 12. juni 2017, som indgik til EFTA-Domstolens justitskontor den 15. juni 2017, anmodet EFTA-Domstolen om en rådgivende udtalelse om nedenstående spørgsmål i sagen Merck Sharp & Dohme Corp. mod den islandske patentmyndighed (Einkaleyfastofan):

Kan et supplerende beskyttelsescertifikat som omhandlet i forordning (EØF) nr. 1768/92 - henset til den omstændighed, at forordning (EF) nr. 1901/2006 og forordning (EF) nr. 469/2009 ikke er blevet indarbejdet i aftalen om Det Europæiske Økonomiske Samarbejdsområde - udstedes for et lægemiddel, såfremt det tidsrum, der er forløbet mellem datoen for indgivelse af ansøgningen om grundpatentet og datoen for meddelelsen af den første tilladelse til markedsføring i Det Europæiske Økonomiske Samarbejdsområde, er kortere end fem år?
—

Marine Harvest har gjort gældende, at Tilsynsmyndigheden har den nødvendige kompetence til at foretage en prøvelse af spørgsmålet om, hvorvidt støtte til produktion og afsætning af fiskevarer og akvakulturprodukter er forenelig med EØS-aftalen, og til at foretage overvågning i henhold til artikel 62 EØS, jf. protokol 26 til EØS-aftalen, og endvidere, at Tilsynsmyndigheden i medfør af samme bestemmelse er forpligtet til at foretage en sådan overvågning.
—

at de øvrige EØS-stater skal anerkende, at kravet er overført fra skadelidte til institutionen, men at samordningsforordningen ikke regulerer spørgsmålet om lovvalg for så vidt angår kravets eksistens og udstrækning?
A.1

Omfatter den undtagelse fra konkurrencereglerne i EØS-aftalen, der gælder for kollektive overenskomster, således som denne undtagelse bl.a. er beskrevet i EFTA-Domstolens rådgivende udtalelse i sag E-8/00, Landsorganisasjonen i Norge og NKF, [2002] EFTA Ct. Rep. 114, iværksættelse af en boycott mod en bruger af en havn for at få denne til at acceptere en kollektiv overenskomst, når en sådan accept indebærer, at brugeren fortrinsvis skal købe losse- og lasteydelser fra et særskilt administrationskontor som beskrevet i stk. 7 og 10-14 ovenfor, frem for at benytte sine egne ansatte til at udføre det samme arbejde?